שוודיה באירוויזיון 2024

**[[שוודיה באירוויזיון|שוודיה]] השתתפה ב[[אירוויזיון 2024]]**, שהתקיים במאלמה שבשוודיה, עם השיר "Unforgettable" בביצוע הצמד המוזיקלי מרקוס ומרטינוס. תאגיד השידור השוודי (SVT) הפיק את הקדם המסורתי "מלודיפסטיבלן", על מנת לבחור את נציגות המדינה לתחרות השירה הבין-לאומי.

כמדינה המארחת, שוודיה העפילה אוטומטית לגמר אירוויזיון 2024. היא הופיעה ראשונה בסדר ההופעות, ובתום הערב הגיעה למקום התשיעי עם 174 נקודות.

## רקע

קודם לאירוויזיון 2024 השתתפה שוודיה בתחרות האירוויזיון שישים ושתיים פעמים בתחרות מאז הופעת הבכורה שלה ב-1958. שוודיה זכתה בתחרות שבע פעמים, וחולקת את תואר "שיאנית הזכיות של האירוויזיון" עם : ב-1974 עם השיר "Waterloo" בביצוע של אבבא, ב-1984 עם השיר "Diggi-Loo Diggi-Ley" בביצוע הרייס, ב-1991 עם השיר "Fångad av en stormvind" בביצוע קרולה, ב-1999 עם השיר "Take Me to Your Heaven" בביצוע שארלוט נילסון, ב-2012 עם השיר "Euphoria" בביצוע לורן, אשר זכתה גם באירוויזיון 2023 עם "Tattoo", וב-2015 עם השיר "Heroes" בביצוע מונס סלמרלוב. מאז הנהגת שיטת חצאי הגמר באירוויזיון 2004, שוודיה העפילה לשלב הגמר בכל ההזדמנויות, למעט זו ב-2010.

תאגיד השידור השוודי מארגן את תהליך בחירת נציגות המדינה לאירוויזיון, ומשדר מדי שנה את התחרות בשטחו. מאז 1959 נבחר נציג באמצעות הקדם "מלודיפסטיבלן".

## לפני האירוויזיון
### מלודיפסטיבלן 2024
ממוזער|220px|קרינה ברג, מנחת המלודיפסטיבלן.
תחרות ה"מלודיפסטיבלן 2024" התפרסה על שישה ערבים שונים בשש ערים ברחבי שוודיה (מאלמה, גטבורג, וקשה, אסקילסטונה, קרלסטד וסטוקהולם). ב-12 בינואר 2023 הוכרז כי קרינה ברג תנחה את האירוע לצד ביורן גוסטפסון.

ב-29 ביוני 2023 הוכרזו שינויים במתכונת התחרות. בתחרות השתתפו 30 שירים — שניים יותר מהמהדורות הקודמות — שחולקו לחמישה מקצים. בכל מקצה התמודדו שישה שירים, כאשר שני השירים המובילים העפילו ישירות לגמר, ואילו השירים שסיימו במקום השלישי והרביעי בהתאמה העפילו לשלב "גלגל ההצלה", שהחליף את שלב חצי הגמר אשתקד. שני השירים המובילים משלב גלגל ההצלה העפילו אף הם לגמר, שהורכב מ-12 שירים. הזוכה נקבע באמצעות שילוב של 50% קולות הקהל ו-50% הצבעות של חבר שופטים בין-לאומי. ב-12 בינואר 2024 ציין אנדרס וויסטבאקה, מנהל הפרויקט של האירוע, כי צפויים שינויים נוספים במתכונת התחרות.

מערכת ההצבעה בחמשת המקצים חולקה לשני סבבים: השיר שקיבל את מספר הנקודות הגבוה ביותר בסיבוב הראשון העפיל ישירות לגמר. לאחר מכן התקיים סבב הצבעה נוסף, שהורכב מקבוצות גיל שונות בשוודיה (3–9, 10–15, 16–29, 30–44, 45–59, 60–74 ו-75 ומעלה). מספר הנקודות שכל קבוצת גיל הייתה יכולה להעניק עמד על 1, 3, 5, 8, 10 או 12 – בדומה לשיטת "שתים עשרה הנקודות" של תחרות הזמר של האירוויזיון. השיר שקיבל את מספר ההצבעות הגבוה ביותר בסיבוב השני העפיל גם כן לגמר. שני שירים נוספים שמוקמו במקום השני והשלישי בסיבוב זה עברו לשלב גלגל ההצלה.

החלטתה של תאגיד השידור הנורווגי NRK לאפשר בשנה השנייה ברציפות את השימוש באוטו-טיון בתחרות הקדם שלו, "מלודי גרנד פרי", הובילה את איגוד השידור האירופי להצהיר כי השימוש בטכנולוגיה זו בתחרות חייב להיות מוגבל למטרות אמנותיות בלבד. בהתייחס לנושא, הבהירה קרין גונרסון, מפיקת ה"מלודיפסטיבלן" והמנהלת האמנותית של התחרות, כי בשלב זה אין כוונה להנהיג כלל דומה בתחרות השוודית.

#### המשתתפים
תקופת הגשות המועמדויות הייתה פתוחה בין 25 באוגוסט ל-15 בספטמבר 2023. בחלוף הזמן הודיע SVT כי התקבלו 2,624 מועמדויות, שמתוכן נבחרו 15 שירים על ידי חבר שופטים מקצועי בראשות המפיקה קרין גונרסון. קבוצה נוספת של 15 משתתפים נבחרה על ידי ועדה ייעודית של SVT, הן מתוך השירים שהוגשו והן באמצעות הזמנת אמנים ישירות. רשימת השירים שנבחרו פורסמה ב-1 בדצמבר 2023.

#### ערבי התחרות
##### מקצה ראשון
המקצה הראשון התקיים ב-3 בפברואר 2024 במאלמה ארנה. המקצה שודר בשידור חי ונצפה על ידי 3,281,130 צופים. לאורך ההצבעה נרשמו 7,337,419 קולות, שהתקבלו מ-460,794 מכשירים, ובמהלכה נאספו 230,707 קרונות שוודיות עבור Radiohjälpen, ארגון הומנטירי שוודי. במופע הביניים הופיעה להקת A-Teens, שהתאחדה במיוחד לאירוע.


File:Adam Woods - Melodifestivalen 2024, Malmö (Torsdag)-4.jpg|אדם וודס – "Supernatural"
File:Samir & Viktor - Melodifestivalen 2024, Malmö (Torsdag)-2.jpg|סמיר וויקטור – ""
File:Melina Borglowe - Melodifestivalen 2024, Malmö (Torsdag)-4.jpg|מלינה בורגלואו – ""
File:Elisa Lindström - Melodifestivalen 2024, Malmö-26.jpg|אליסה לינדסטרם – "Forever Yours"
File:Lisa Ajax - Melodifestivalen 2024, Malmö (Torsdag)-2.jpg|ליסה איאקס – "Awful Liar"
File:Smash Into Pieces - Melodifestivalen 2024, Malmö (Torsdag)-4.jpg|סמאש אינטו פיסז – "Heroes Are Calling"


##### מקצה שני
המקצה השני התקיים ב-10 בפברואר 2024 בסקנדינביום שבגטבורג. המקצה שודר בשידור חי ונצפה על ידי 3,221,292 צופים. לאורך ההצבעה נרשמו 10,239,205 קולות, שהתקבלו מ-589,162 מכשירים, ובמהלכה נאספו 418,604 קרונות שוודיות עבור Radiohjälpen.


File:Maria Sur, Melodifestivalen 2024, Göteborg 04.jpg|מריה סור – "When I'm Gone"
File:Engmans kapell i Melodifestivalen 2024 4.jpg|אנגמאנס קפל – ""
File:Dear Sara, Melodifestivalen 2024, Göteborg 05.jpg|דיר שרה – "The Silence After You"
File:C-Joe, Melodifestivalen 2024, Göteborg, fredag 09.jpg|סי-ג'וי – "Ahumma"
File:Liamoo, Melodifestivalen 2024, Göteborg 02.jpg|ליאמו – "Dragon"
File:Fröken Snusk, Melodifestivalen 2024, Göteborg, fredag 11.jpg|פרקן סנוסק – ""


##### מקצה שלישי
המקצה השלישי התקיים ב-17 בפברואר 2024 בווידה ארנה שבווקשה. המקצה שודר בשידור חי ונצפה על ידי 3,189,123 צופים. לאורך ההצבעה נרשמו 9,037,118 קולות, שהתקבלו מ-567,234 מכשירים, ובמהלכה נאספו 413,375 קרונות שוודיות עבור Radiohjälpen.


File:Jacqline Melodifestivalen 2024 Växjö 02.jpg|ז'קלין – "Effortless"
File:Clara Klingenström Melodifestivalen 2024 01.jpg|קלרה קלינגנסטרם – ""
File:Kim Cesarion Melodifestivalen 2024 Växjö 01.jpg|קים ססריון – "Take My Breath Away"
File:Klaudy Melodifestivalen 2024 Växjö 04.jpg|קלאודי – ""
File:Gunilla Persson Melodifestivalen 2024 Växjö 01.jpg|גונילה פרסון – "I Won't Shake (La La Gunilla)"
File:Cazzi Opeia Melodifestivalen 2024 Växjö 05.jpg|קאצי אופיה – "Give My Heart a Break"


##### מקצה רביעי
המקצה הרביעי התקיים ב-24 בפברואר 2024 בסטיגה ספורטס ארנה שבאסקילסטונה. המקצה שודר בשידור חי ונצפה על ידי 3,167,182 צופים. לאורך ההצבעה נרשמו 9,143,540 קולות, שהתקבלו מ-555,108 מכשירים, ובמהלכה נאספו 362,157 קרונות שוודיות עבור Radiohjälpen.


File:Albin Tingwall under Melodifestivalen 2024 3.jpg|אלבין טינגוואל – "Done Getting Over You"
File:Lia Larsson - Melodifestivalen 2024 2.jpg|ליה לרסון – ""
File:Dotter under Melodifestivalen 2024 6.jpg|דוטר – "It's Not Easy to Write a Love Song"
File:SCARLET - Melodifestivalen 2024 5.jpg|סקרלט – "Circus X"
File:Lasse Stefanz - Melodifestivalen 2024 5.jpg|לסה סטפנז – ""
File:Danny Saucedo - Melodifestivalen 2024 11.jpg|דני סאוסדו – "Happy That You Found Me"


##### מקצה חמישי
המקצה החמישי התקיים ב-2 במרץ 2024 בלפברגס ארנה שבקרלסטד. המקצה שודר בשידור חי ונצפה על ידי 3,061,813 צופים. לאורך ההצבעה נרשמו 10,285,078 קולות, שהתקבלו מ-597,243 מכשירים, ובמהלכה נאספו 444,159 קרונות שוודיות עבור Radiohjälpen. במופע הביניים הופיע פרדריק קמפה עם מחרוזת שירי עבר במלודיפסטיבלן.


File:Melodifestivalen 2024, deltävling 5, Karlstad, Marcus och Martinus sjunger Unforgettable under torsdagens artistrepetition 02.jpg|מרקוס ומרטינוס – "Unforgettable"
File:Chelsea Muco sjunger Controlla på torsdagens artistrepetition.jpg|צ'לסי מוצ'ו – "Controlla"
File:Melodifestivalen 2024, deltävling 5, Karlstad, Jay Smith sjunger Back to my roots under torsdagens artistrepetition 05.jpg|ג'יי סמית' – "Back to My Roots"
File:Elecktra sjunger Banne maj på torsdagens artistrepetition.jpg|אלקטרה – ""
File:Annika Wickihalder sjunger Light på torsdagens artistrepetition 2.jpg|אניקה ויקיהאלדר – "Light"
File:Medina sjunger Que sera på torsdagens artistrepetition.jpg|מדינה – "Que Sera"


##### גלגל הצלה
בתום המקצה החמישי התקיים שלב גלגל ההצלה, שבו התמודדו השירים שסיימו במקומות השלישי והרביעי בכל מקצה. שני השירים שקיבלו את מרב הקולות העפילו לגמר. בשלב זה לא נעשה שימוש במערכת קבוצות הגיל, אך תוצאות ההצבעה מהמקצים שולבו בחישוב התוצאה הסופית. באופן ספציפי, הן במקצים והן בשלב גלגל ההצלה, מספר הקולות הכולל לכל שיר בכל מופע חולק במספר הכולל של המצביעים (מכשירים) באותו מופע. לאחר מכן חולקו 1,000 נקודות בין השירים בהתאם ליחסים אלו. בסך הכול נרשמו 6,551,057 קולות, שהתקבלו מ-518,179 מכשירים, ובמהלך ההצבעה נאספו 517,392 קרונות שוודיות עבור Radiohjälpen.

##### גמר
הגמר התקיים ב-9 במרץ 2024 בפרנדס ארנה שבסטוקהולם. המופע שודר בשידור חי ונצפה על ידי 3,411,627 צופים. לאורך ההצבעה נרשמו 26,597,637 קולות, שהתקבלו מ-1,028,307 מכשירים, ובמהלכה נאספו 1,949,008 קרונות שוודיות עבור Radiohjälpen. שידור המופע ב-SVT Play לווה בפרשנות באנגלית מאת ויליאם לי אדמס ובלה קוויסט.

### קידום
במסגרת קידום השתתפותם בתחרות, אישרו מרקוס ומרטינוס את הגעתם לאירועי אירוויזיון שונים ברחבי אירופה. הם נכחו ב-*PrePartyES* במדריד ב-30 במרץ 2024, ב-*London Eurovision Party* בלונדון ב-7 באפריל 2024, באירוע *Eurovision in Concert* באמסטרדם ב-13 באפריל 2024, ב-*Nordic Eurovision Party* בסטוקהולם ב-14 באפריל 2024 וב-*Nordic Music Celebration's Eurovision Night* באוסלו ב-20 באפריל 2024.

## באירוויזיון

כיוון ששוודיה אירחה את תחרות האירוויזיון, היא העפילה לגמר באופן אוטומטי. עם זאת, היא הצביעה בחצי הגמר הראשון.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. בפעם הראשונה באירוויזיון הוחלט כי חברות חמש המדינות הגדולות והמדינה המארחת יופיעו גם הן בחצאי הגמר שלא כמתחרות מן המניין. שוודיה הופיעה אחרי  ולפני .

בשוודיה, כל ערבי התחרות שודרו ב-SVT1 וכן גם באינטרנט דרך SVT Play, בליווי פרשנות מאת טינה מראפזון ואדוארד אף סילן. כמו כן, השידור הועלה גם לתחנת הרדיו SR P4 עם פרשנות מפי קרולינה נורן. שלושת הערבים היו זמינים גם ב-Yle הפיני עם מיקו סילבנוינן כפרשן בפינית ואווה פרנץ כפרשנית בשוודית. תאגיד השידור השוודי שיתף פעולה עם DR הדני, ARD הגרמני, RÚV האיסלנדי, BBC הבריטי, ČT הצ'כי, ERR האסטוני, פראנס טלוויזיון, NRK הנורווגי ו-Yle הפיני בשידור התוכנית *ABBA – Against the Odds* לרגל יום השנה החמישים לניצחון הראשון של שוודיה באירוויזיון: "Waterloo" של אבבא.

ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. שוודיה בחרה להציג את קרולה הגקוויסט, זוכת אירוויזיון 1991 ונציגת שוודיה בשנים 1983 ו-2006, ואת לורן, זוכת אירוויזיון 2012, שנערך בבאקו שבאזרבייג'ן, ואירוויזיון 2023, שנערך בליברפול ב.

### חצי גמר
מרקוס ומרטינוס השתתפו בחזרות טכניות למופע ב-2 במאי וב-4 במאי. לאחר מכן השתתפה בעוד שלוש חזרות גנרליות ב-8 וב-9 במאי. ב-11 במרץ נערך מפגש בין ראשי המשלחות הלאומיות השונות עם מפיקי האירוויזיון. במהלך האירוע הגריל אנדרו קרטמל, המפיק הראשי של אירוויזיון 2023 בליברפול, את מיקומה של שוודיה בסדר ההופעות בגמר. היא נבחרה להופיע ראשונה בגמר.

מרקוס ומרטינוס שמרו על הקונספט המרכזי מההופעה שלהם ב"מלודיפסטיבלן", אך ביצעו התאמות מעטות לבמת האירוויזיון. האלמנט הבולט ביותר בהופעה, הקובייה המוארת שסביבה הם מופיעים, נותר על כנו. אם כי המבנה הוקטן מעט כדי להתאים למידות הבמה בתחרות. בנוסף, שולבו קוביות נוספות בתקרת הבמה, שיצרו משחקי אור ועומק ויזואלי להופעה. השניים לבשו תלבושות חדשות עם שינויים קלים לעומת אלו שהוצגו בגמר הקדם השוודי. התאורה והאפקטים הוויזואליים נותרו דינמיים, עם שימוש בצבעי כחול, אדום ולבן. ההעמדה נשארה דומה גם כן, עם דגש על כוריאוגרפיה מתוזמנת היטב.

שוודיה הופיעה בחצי הגמר שלא כמתחרה מן המניין, כיוון שהיא מעפילה אוטומטית לשלב הגמר.

### גמר
ממוזער|250px|מרקוס ומרטינוס בחזרה הגנרלית לגמר אירוויזיון 2024.
ממוזער|250px|מרקוס ומרטינוס בחזרה הגנרלית לגמר אירוויזיון 2024.
ממוזער|250px|מרקוס ומרטינוס בחזרה הגנרלית לגמר אירוויזיון 2024.
ממוזער|250px|מרקוס ומרטינוס בחזרה הגנרלית לגמר אירוויזיון 2024.
ממוזער|250px|מרקוס ומרטינוס בחזרה הגנרלית לגמר אירוויזיון 2024.
ממוזער|250px|מרקוס ומרטינוס בחזרה הגנרלית לגמר אירוויזיון 2024.
ממוזער|250px|מרקוס ומרטינוס בחזרה הגנרלית לגמר אירוויזיון 2024.
לקראת המופע השתתפו מרקוס ומרטינוס בשלוש החזרות הגנרליות לגמר, ב-10 וב-11 במאי. בחזרה השנייה דירגו ומסרו צוותי השיפוט את הצבעותיהם. במופע הגמר, בתום הקראת הניקוד שהעניקו צוותי השופטים, דורג השיר במקום השמיני עם 125 נקודות. בהצבעת הקהל הוא דורג במקום ה-11 עם 49 נקודות. כך, בתום הקראת הניקוד מהצבעות הקהל בבית, שהתווסף לניקוד מהשופטים, סיים השיר במקום התשיעי עם 174 נקודות.

### הצבעה
במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. בחצאי הגמר רק הקהל קובע את עשר המדינות המעפילות לגמר. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים השוודי הורכב מרובין בנגטסון, נציג שוודיה לאירוויזיון 2017; אלן ברי, הנריק אולסון, בוריס רנה ואלין טרוגן. בגמר דורגה המדינה במקום התשיעי עם 174 נקודות. חבר השיפוט של  העניק לשוודיה את "12 הנקודות". שוודיה העניקה בגמר את מרב הנקודות ל (שופטים) ול (קהל).

מגיש ההצבעה מטעם שוודיה היה פרנס יפסון וול, שייצג את המדינה באירוויזיון 2016.

#### נקודות שהוענקו לשוודיה
##### גמר

#### נקודות שהוענקו על ידי שוודיה
##### חצי הגמר

###### תוצאות הצבעה מפורטות
החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם.

##### גמר

##### תוצאות הצבעה מפורטות

## קישורים חיצוניים

## ביאורים

## הערות שוליים

2024
קטגוריה:מדינות באירוויזיון 2024
קטגוריה:2024 בשוודיה